Olaf Jørstad

Olaf Jørstad (født 26. august 1887 på Ytterøya, død 24. juni 1975 i Inderøy) var gårdbruker på kapellangården Røvika i Inderøy og ordfører i Inderøy den første tiden etter freden i mai 1945. Han ble oppnevnt av den midlertidige fylkesmannen 11.5.1945, og fungerte til juli 1945, da Bjarne Lyngstad overtok.

Han gikk på Fredly Folkehøgskole 1903–04, og arbeidet deretter som gårdskar på hjemgården til 1910. Fra 1910 til 1913 arbeidet han i et firma for jordbruksmaskiner på Angelltrøa i Strinda. I 1913 overtok han forpaktningen av kapellangården Røvika i Inderøy, og drev den til sønnen Olav overtok i 1954.

Utenom det kortvarige bidraget til politikken hadde han verv som styremedlem i Inderøy Sparebank i 14 år, som styremedlem og i 4-5 år styreleder i Inderøy Meieri,, styremedlem i Sundnes Brenneri 1945–49, styremedlem (1948-63) og styreleder (1948–56) ved Sundnes Mølle & Kornsilo,, styremedlem i Felleskjøpet 1955–58,, styremedlem i Inderøy mek. verksted, og verv i landbruksorganisasjoner. Han var med på å stifte Inderøy svineavlslag i 1928, og var styreleder og takstmann i Inderøy heste- og kreaturforsikring. Han sto på kommunevalgliste for Bondepartiet i 1937.

Referanser 

Ordførere i Inderøy
Norske bønder
Personer fra Inderøy kommune